open-index/open-wikipedia-markdown huggingface dataset:
ნაწისქვილარი

**ნაწისქვილარი** — სოფელი საქართველოში, ლაგოდეხის მუნიციპალიტეტში (კართუბნის თემი), მდებარეობს ალაზნის ვაკეზე, მდინარე კაბალის მარცხენა მხარეს. ზღვის დონიდან 270 მეტრი, ლაგოდეხიდან 18 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 379 ადამიანი.

## ლიტერატურა
## სქოლიო
კატეგორია:ლაგოდეხის მუნიციპალიტეტის სოფლები
2С1

**2ს1 გვოზდიკა**  () — საბჭოთა თვითმავალი საარტილერიო დანადგარი. შექმნილია მსუბუქ ამფიბიურ გამწევ მანქანა  МТ-ЛБ -ის ბაზაზე. ქვემეხად კი აქვს 122მმ D-30. 2С1  შექმნილია GRAU-ს მიერ.

## კონსტრუქცია 
თვითმავალი ჰაუბიცა 2C1 აგებულია თანამედროვე თვითმავალი არტილერიისთვის დამახასიათებელი ტრადიციული სქემით — წინა ნაწილში განლაგებულია მართვისა და ძრავა-ტრანსმისიული განყოფილებები. საბრძოლო განყოფილება კორპუსის შუა და ბოლო ნაწილებშია მოთავსებული. ამავე ნაწილში დაყენებულია დაჯავშნული კოშკურა საარტილერიო შეიარაღებით. ეკიპაჟი ოთხი ადამიანისგან შედგება. მძღოლი-მექანიკოსი იმყოფება მართვის განყოფილებაში; მეთაური, დამმიზნებელი და გადამტენი — იმყოფებიან კოშკურაში. ჰაუბიცის კორპუსი და კოშკურა ერთმანეთთან შედუღებული ჯავშნიანი ფოლადის ფილებისგან არის აწყობილი. ჯავშანი იცავს ხელის ცეცხლსასროლი იარაღის ტყვიებისა და საარტილერიო ჭურვების ნამსხვრევებისგან. ასევე — მცირე სიმძლავრის ნაღმებისგან. სროლისთვის შეიძლება გამოყენებულ იქნეს ყველა სახის ჭურვი, რომელიც შედის ჰაუბიცა Д-30-ის საბრძოლო კომპლექტში: მსხვრევადი, მსხვრევად-ფუგასური, კუმულაციური, კვამლის, მანათობელი ჭურვები.

## ისტორია 
პირველი პროტოტიპი შეიქმნა 1969 წელს, ხოლო წითელი არმიის შეიარაღებაში მიიღეს 1970 წელს. თვითმავალი საარტილერიო დანადგარი პირველად გამოჩნდა პოლონეთის სამხედრო აღლუმზე 1974 წელს. დასავლეთში 2С1-ს M1974 უწოდეს. თვითმავალი საარტილერიო დანადგარის წარმოება მიმდინარეობდა  პოლონეთში, ბულგარეთსა და რუსეთში.

thumb|280px|განადგურებული გვოზდიკა

## საარტილერიო დანადგარის დადებითი და უარყოფითი მხარეები 
2С1-ის უპირველესი ნაკლი იყო მისი სუსტი ჯავშანი, ხშირად ჭურვის მოხვედრის შემდეგ ეკიპაჟი ყველა წევრი იღუპებოდა.
ასევე ძალიან დაბალი არის მისი  ამფიბიური შესაძლებლობები, თუმცა ეფექტურია თოვლში და ჭაობებიან ადგილებში.

## ვარიანტები 
; საბჭოთა კავშირი 
* **UR-77 "Meteorit"**  — გამნაღმელ ტრალებიანი მოდიფიკაცია
* **RKhM-K** — სამეთაურო ვარიანტი

; პოლონეთი 
* **2S1M** — გაძლიერებული ამფიბიური საკიდრებით
* **2S1T Goździk**  — გაუმჯობესებული ვარიანტი, რომელსაც გაძლიერებული აქვს ცეცხლის მართვის სისტემა, ასევე დამატებული აქვა რადიოები, ჯიპიესი
* **Rak carrier** — მას ჰქონდა 120მმ ნაღმსატყორცნი, რომელიც იყო 2S1-ის შასზე
* **LPG (LPG for Lekkie Podwozie Gąsiennicowe –  Light Tracked Chassis)** — 2S1 Goździk გადაკეთებული იყო ქვეითთა საბრძოლო მანქანად, მისი 122მმ ქვემეხი იყო მოხსნილი, ასევე შეცვალეს ძრავა და დააყენეს ახალი გერმანული მტუ-ს

; რუმინეთი 
* **Model 89** — მოდიფიცირებული ვარიანტი რომელსაც კორპუსი ჰქონდა MLI-84-ის მსგავსი

; ირანი 
* **Raad-1** — ირანელების მიერ მოდიფიცირებული ვარიანტი, რომელსაც ჰქონდა Boragh დეტალებით გამოყენებული კორპუსი

; ბულგარეთი 
* **BMP-23** (bojna mashina na pekhotata) — მისი 122მმ ქვემეხი იყო მოხსნილი და მის მაგივრად დაყენებული ჰქონდა 23მმ 2A14 ტიპის ქვემეხი, ასევე  ტანკსაწინააღმდეგო მალიუტკა
* **BMP-23D** — დამატებული ჰქონდა კვამლის ყუმბარები და 9K111 "Fagot"-ი 
* **BRM-23** — სადაზვერო მოდიფიკაცია
* **BMP-30** — შეიარაღებაში ჰქონდა ბმპ-2-ის ქვემეხი. ასეთი ქვეითთა საბრძოლო მანქანა მხოლოდ 10 ცალი აიგო

; სუდანი 
* **Abu Fatma**  — ლიცენზირებული ასლი

## რესურსები ინტერნეტში 
* http://www.enemyforces.net/artillery/gvozdika.htm 
* http://www.svsm.org/gallery/2S1  (სურათები)

## სქოლიო
კატეგორია:საბჭოთა თვითმავალი საარტილერიო დანადგარები
ჩანაქკალეს პროვინცია

**ჩანაქკალეს პროვინცია** () – პროვინცია (ილი) ჩრდილო-დასავლეთ თურქეთში,  მარმარილოს ზღვის რეგიონში. მოიცავს 12 რაიონს.

## გეოგრაფია 
ჩანაქკალეს პროვინცია, ისევე როგორც სტამბოლის პროვინცია, ორ კონტინენტზეა განფენილი – აზიაში და ევროპაში. ადმინისტრაციული ცენტრი – ქალაქი ჩანაქკალე მდებარეობს პროვინციის აზიურ ნაწილში, დარდანელის სრუტის ნაპირზე. პროვინციის  აზიური ნაწილი მდებარეობს გალიოპოლის ნახევარკუნძულზე. პროვინციას ესაზღვრება  მარმარილოს და ეგეოსის ზღვები, ხოლო მის ევროპულ ნაწილს ედირნეს და თექირდაღის პროვინციები.

## მოსახლეობა 
მოსახლეობა 476 ათ. ადამიანი (2007), უდიდესი ქალაქებია: ჩანაქკალე (76 ათ. ადამიანი, 2000).

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of ÇANAKKALE

## სქოლიო
კატეგორია:თურქეთის პროვინციები
ართვინის პროვინცია

**ართვინის პროვინცია** () — პროვინცია (ილი) ჩრდილო–აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ართვინი. მოიცავს 9 რაიონს.

## გეოგრაფია 
პროვინციას  ჩრდილოეთით ესაზღვრება საქართველო (აჭარა), აღმოსავლეთით არტაანის, სამხრეთით – ერზურუმის და დასავლეთით რიზეს პროვინციები, აქვს 35 კილომეტრიანი საზღვაო საზღვარი შავ ზღვაზე (ნავსადგური ხოფა). პროვინციის დიდი ნაწილი მდებარეობს მდინარე ჭოროხის აუზში.

## მოსახლეობა 
მოსახლეობა შეადგენს 164 ათას ადამიანს (2012), უდიდესი ქალაქებია: ართვინი (25 ათასი ადამიანი, 2012), ხოფა (18 ათასი ადამიანი, 2012). თურქების გარდა ცხოვრობენ ლაზები და აჭარლები (ქართველი მუსლიმები), აგრეთვე ხემშილები (სომეხი მუსლიმები).

## ისტორია 
პროვინციის ტერიტორია წლების მანძილზე გადადიოდა ხელიდან ხელში. ეკუთვნოდა საქართველოს, ოსმალეთის იმპერიას, რუსეთს (1828 წლიდან; პროვინციის ტერიტორიაზე ჩამოყალიბდა ქუთაისის გუბერნიის, ბათუმის ოლქის ართვინის ოკრუგი).

1921 წელს ყარსის ხელშეკრულების შემდეგ არტაანის, ყარსისა და იგდირის პროვინციებთან ერთად გადაეცა თურქეთს.

## რაიონები 
ართვინის პროვინცია იყოფა 8 რაიონად (ცენტრალური რაიონი მოცემულია **მსხვილი** ასოებით):
# არტანუჯი (Ardanuç)
# არჰავი (Arhavi)
# **ართვინი** (Artvin)
# ბორჩხა (Borçka)
# ხოფა (Hopa)
# მურგული (Murgul)
# შავშათი (Şavşat)
# იუსუფელი (Yusufeli)
# ქემალფაშა (Kemalpaşa)

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of ARTVIN

## სქოლიო
კატეგორია:თურქეთის პროვინციები
Moon Over Bourbon Street

„**Moon Over Bourbon Street**“ — ინგლისელი მომღერალ და მუსიკოს სტინგის სიმღერა ალბომიდან *The Dream of the Blue Turtles*, რომელიც გამოიცა სინგლის სახით, 1986 წელს. ეს არის ჯაზური სტილის მშვიდი ნომერი, რომელიც, სტინგის თქმით, დაიწერა ენ რაისის რომანის „ინტერვიუ ვამპირთან“ გავლენით.  წლების განმავლობაში სიმღერა სრულდებოდა მუსიკოსის კონცერტებზე.

სინგლის b-მხარეზე მოხვდა სტინგის მიერ შესრულებული The Ballad Of Mack The Knife („სამგროშიანი ოპერიდან“).

## სიმღერების სია 
;7" ბრიტანული სინგლი

#Moon Over Bourbon Street - 3:39
#The Ballad Of Mack The Knife (სტინგი და დომინიკ მელდაუნი) - 2:43

;12" A&M Records ‎– AMY 305

#Moon Over Bourbon Street - 3:59
#The Ballad Of Mack The Knife - 2:43
#Fortress Around Your Heart - 4:48

## სქოლიო 
კატეგორია:სტინგის სიმღერები
კატეგორია:1985 წლის სიმღერები
კატეგორია:1985 წლის სინგლები
ოქტომბერი (მრავალმნიშვნელოვანი)

**ოქტომბერი** შეიძლება აღნიშნავდეს:
* ოქტომბერი — გრიგორიანული კალენდრის მეათე თვე;
*ოქტომბერი — სოფელი გუდაუთის მუნიციპალიტეტში (1948-მდე ოქტიაბსკოე-სოვეტსკოე)
*ოქტომბერი — სოფელი გულრიფშის მუნიციპალიტეტში (1943-მდე ოლგინსკოე)
*ოქტომბერი — სოფელი ზუგდიდის მუნიციპალიტეტში (ყოფ. ცაიშის კახათი)
*ოქტომბერი — სოფელი თერჯოლის მუნიციპალიტეტში (ყოფ. მაცხოვარი)
*ოქტომბერი — სოფელი ქედის მუნიციპალიტეტში (1940-მდე ალიქოღლები)
ოქუმი (მრავალმნიშვნელოვანი)

**ოქუმი** შეიძლება აღნიშნავდეს:

*ოქუმი — მდინარე საქართველოში
*ოქუმი — სოფელი გალის მუნიციპალიტეტში
ნიგოზეთი

**ნიგოზეთი** — სოფელი ჭიათურის მუნიციპალიტეტში, თემის ცენტრი (სოფლები: გუნდაეთი, ზედა ბერეთისა, მერევი, უსახელო, ქვედა ბერეთისა, წასრი, წყალშავი). მდებარეობს ჭიათურის პლატოზე, მდინარე საძალიხევის (ყვირილის მარცხენა შენაკადი) მარცხენა მხარეს. ზღვის დონიდან 700 მეტრი, ჭიათურიდან 16 კილომეტრი. სოფლის ტერიტორიაზეა ნიგოზეთის მღვიმე. სოფელში არის საბავშვო ბაღი.

## დემოგრაფია
2014 წლის აღწერის მონაცემებით სოფელში ცხოვრობს 446 ადამიანი.

## გალერეა

ფაილი:Village_of_Nigozeti.jpg|სოფლის ხედი ტატუნიშვილების უბნიდან
ფაილი:Village_of_Nigozeti_2.jpg|სოფლის საერთო ხედი
ფაილი:Nigozeti_Church.jpg|ნიგოზეთის ეკლესია
ფაილი:Stone of Iagora Labadze.jpg|იაგორას ქვა

## ლიტერატურა
## რესურსები ინტერნეტში
*სოფელი ნიგოზეთი

## სქოლიო
კატეგორია:ჭიათურის მუნიციპალიტეტის სოფლები
ოყნა

**ოყნა** — უკანა ტანიდან სწორ ნაწლავში წყლის, რაიმე ხსნარის, სამკურნალო სითხის ან დიაგნოსტიკური საშუალებების შეყვანა. განარჩევენ გამწმენდ, გამხსნელ, წამლეულისა და დიაგნოსტიკურ ოყნას.

*გამწმენდი ოყნის* დროს შეჰყავთ 25-30&nbsp;°C ტემპერატურის 1—1,5 ლ წყალი (ან საპნიანი ხსნარი) პერისტალტიკის გასაძლიერებლად მაგარი განავლის დასარბილებლად; გამწმენდი ოყნის ნაირსახეობაა სიფონის ოყნა, რომლის დროსაც წყალი (0,5—1 ლ) შეჰყავთ მრავალჯერ და რიტმულად, სიფონის პრინციპით; იყენებენ ნაწლავთა პარეზის დროს დროს.

*გამხსნელი ოყნის* დროს შეჰყავთ 50—200 მლ მცენარეული ზეთი ან 50—100 მლ სუფრის მარილის, მაგნიუმსულფატის ან ნატრიუმსულფატის ჰიპერტონიული ხსნარი; იყენებენ ნაწლავების დაცლისას ჭინთვების თავიდან ასაცილებლად.

*წამლეული ოყნით* შეჰყავთ საწამლე ნივთიერებანი, რომლებიც შეიწოვება ნაწლავის კედლებიდან ან უშუალოდ მოქმედებს ნაწლავის ლორწოვანზე. ორგანიზმში სითხის დიდი რაოდენობით შეყვანის აუცილებლობის დროს იყენებენ წვეთოვან ოყნას (წვეთობით სითხე უკეთ შეიწოვება);

*დიაგნოსტიკურ ოყნას* მიმართავენ კონტრასტული ნივთიერებების შესაყვანად რენტგენოლოგიური გამოკვლევის დროს. ზოგჯერ ოყნით შეჰყავთ გლუკოზა ან ფიზიოლოგიური ხსნარი, რაც ხელოვნური კვების ერთ-ერთი სახეა.

## ლიტერატურა 
კატეგორია:გასტროენტეროლოგია
კატეგორია:სამკურნალო ნივთიერებათა შეყვანის მეთოდები
ბალიქესირი

**ბალიქესირი** () — ქალაქი ჩრდილო-დასავლეთ თურქეთში, მარმარილოს ზღვასთან ახლოს. მდებარეობს მარმარილოს ზღვის რეგიონში, ბალიქესირის პროვინციის ადმინისტრაციული ცენტრი. 2007 წლის მონაცემებით ქალაქის მოსახლეობა 315,436 კაცს შედგენდა. საშუალო ზღვის დონე 70 მეტრი. ბალიქესირის მერი არის საბრი უღური.

## დაძმობილებული ქალაქები 
 სიირთი (თურქეთი) 2007 წლიდან
 შვებიშ-ჰალი (გერმანია) 2006 წლიდან
 ყაზანი (რუსეთი) 1996 წლიდან

## რესურსები ინტერნეტში 
*Balıkesir Government Web Page
*Balıkesir University Web Page 
*Balıkesir Spor FC Web Page 

კატეგორია:თურქეთის ქალაქები
That's Not My Name

'''„That's Not My Name“'* — ბრიტანული დუეტის The Ting Tings მეორე სინგლი, მათი სადებიუტო სტუდიური ალბომიდან *We Started Nothing''.

## რესურსები ინტერნეტში
* 

## სქოლიო
კატეგორია:2007 წლის სინგლები
კატეგორია:2008 წლის სინგლები
კატეგორია:Columbia Records-ის სინგლები
კატეგორია:The Ting Tings-ის სიმღერები
ბერნარდო ო’ჰიგინსი

thumbnail|200px|ბერნარდო ო'ჰიგინსი**ბერნარდო ო’ჰიგინს რიკელმე** (დ. 20 აგვისტო, 1776, ჩილიანი, ჩილე — გ. 24 ოქტომბერი, 1842, ლიმა, პერუ) — ჩილეს სახელმწიფო და პოლიტიკური მოღვაწე. ამერიკის ესპანურ კოლონიებში დამოუკიდებლობისათვის ომის (1810–1826 წწ.) ერთ–ერთი ხელმძღვანელი. ჩილეს გენერალ კაპიტნისა (1788–1796) და პერუს ვიცე–მეფის (1796–1801) ა. ო’ჰიგინსის შვილი. განათლება მიიღო პერუში, ესპანეთში, დიდ ბრიტანეთში. ჩილეში დაბრუნდა 1802 წელს და ჩაერთო ქვეყნის განმათავისუფლებელ ბრძოლაში. იყო ქალაქ ჩილიანის გუბერნატორი, ეროვნული კონგრესის დეპუტატი (1811). შედიოდა სამთავრობო ხუნტაში (1811–1814). 1813–1814 წწ. ჩილეს მთავრობის მეთაური. 1818 წელს ხელი მოაწერა ჩილეს დამოუკიდებლობის დეკლარაციას და გაატარა სახელმწიფო რეფორმები. რეაქციული კონსერვატიული წრეების ზეწოლის შედეგად იძულებული იყო გადამდგარიყო (1823 წ.). ემიგრაციაში იყო პერუში, სადაც სიღარიბეში გარდაიცვალა.

## რესურსები ინტერნეტში
* Web Blog of '''Respetable Lodge Bernardo O'Higgins # 392** - **Of Free and Acepted Masones of the Argentina,'* Argentine Freemasonery
* Sepúlveda, Alfredo: *Bernardo O'Higgins: The Rebel Son of a Viceroy''
* ბერნარდო ო'ჰიგინსის საიტი 

კატეგორია:ჩილეს პრეზიდენტები
კატეგორია:ჩილელი პოლიტიკოსები
კატეგორია:დაბადებული  20 აგვისტო
კატეგორია:დაბადებული 1776
კატეგორია:გარდაცვლილი  24 ოქტომბერი
კატეგორია:გარდაცვლილი 1842
ოქუმი

**ოქუმი** — მდინარე დასავლეთ საქართველოში, აფხაზეთის ავტონომიური რესპუბლიკის გალის მუნიციპალიტეტში. სათავე აქვს კოდორის ქედის სამხრეთ კალთაზე, ზღვის დონიდან 1650 მ-ზე. ერთვის შავ ზღვას. სიგრძე 56 კმ, აუზის ფართობი 559 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, წყალმცირობა ოქტომბერსა და იანვარში. ახასიათებს წყალმოვარდნა. საშუალო წლიური ხარჯი შესართავთან 26,5 მ³/წმ. უმთავრესი შენაკადებია: დიდი ერისწყალი (მარცხენა), ოხოჯა, წარჩე (მარჯვენა).

## ლიტერატურა
კატეგორია:აფხაზეთის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
Shut Up and Let Me Go

**„Shut Up and Let Me Go“** — ბრიტანული დუეტ The Ting Tings-ის მესამე სინგლი სადებიუტო სტუდიური ალბომიდან *We Started Nothing*. იგი არის ჯგუფის პირველი სინგლი, რომელიც Billboard Hot 100-ის ჩარტში მოხდა.

## სქოლიო
კატეგორია:2008 წლის სიმღერები
კატეგორია:2008 წლის სინგლები
კატეგორია:The Ting Tings-ის სიმღერები
დანიელ არაპ მოი

thumb|200px|დანიელ არაპ მოი
**დანიელ არაპ მოი** () (დ. 2 სექტემბერი, 1924 — გ. 4 თებერვალი, 2020) — კენიის სახელმწიფო და პოლიტიკური მოღვაწე. განათლება მიიღო მასწავლებელთა ადგილობრივ კოლეჯში. 1957 წელს ჩაება პოლიტიკურ მოღვაწეობაში, აირჩიეს საკანონმდებლო საბჭოში. 1960 წელს კენიის აფრიკელთა დემოკრატიული კავშირის პარტიის ერთ-ერთი დამაარსებელი და თავმჯდომარე. 1961–1962  . განათლების მინისტრი, 1962–1964. ადგილობრივი თვითმმართველობის მინისტრი. 1964 წელს კენიის აფრიკელთა დემოკრატიული კავშირის პარტიის დაშლის შემდეგ, შეუერთდა კენიის აფრიკელთა ეროვნულ კავშირს. 1967 წლის იანვრიდან – 1978 წლის ოქტომბრამდე კენიის რესპუბლიკის ვიცე–პრეზიდენტი. 1978 წლის ოქტომბრიდან 2002 წლის დეკემბრამდე პრეზიდენტი. 1978 წლიდან აირჩიეს მმართველი პარტიის კანუს თავმჯდომარედ.

გარდაიცვალა 2020 წლის 4 თებერვალს ნაირობის ჰოსპიტალში, 95 წლის ასაკში.

## რესურსები ინტერნეტში 
* Moi Africa Institute 
* State House Kenya  Profile of Daniel Toroitich arap Moi

## სქოლიო
კატეგორია:დაბადებული 2 სექტემბერი
კატეგორია:დაბადებული 1924
კატეგორია:გარდაცვლილი 4 თებერვალი
კატეგორია:გარდაცვლილი 2020
კატეგორია:კენიის პრეზიდენტები
კატეგორია:კენიელი პოლიტიკოსები
კატეგორია:კენიის ვიცე-პრეზიდენტები
Be Still My Beating Heart

**Be Still My Beating Heart** — ინგლისელი მომღერალ და მუსიკოს სტინგის სიმღერა. იგი შეტანილია ალბომში *Nothing Like the Sun*. სიმღერა გამოიცა სინგლის სახით, 1988 წელს.

## ინფორმაცია
სიმღერაში გიტარაზე უკრავს ენდი სამერსი.

კომპოზიცია ჟღერს 2000 წლის ფილმში *დელფინები*, რომლისთვისაც სტინგმა მუსიკა დაწერა. სიმღერა აგრეთვე შეტანილია სტინგის კრებულში *Fields of Gold: The Best of Sting 1984–1994*

## მუსიკალური ვიდეო
სიმღერის მუსიკალური ვიდეო გადაიღეს კენდის რეკინგერმა და მისმა მეუღლე მაიკლ პატერსონმა. ეს ვიდეო აგრეთვე შეტანილია  *Fields of Gold: The Best of Sting 1984–1994*-ის VHS ვერსიაში.

## სიმღერების სია
#Be Still My Beating Heart - 4:40
#Ghost In The Strand - 2:33

## სქოლიო
კატეგორია:სტინგის სიმღერები
კატეგორია:1987 წლის სიმღერები
კატეგორია:1988 წლის სინგლები
ოქტოიხოსი

**ოქტოიხოსი** (ბერძნ. oktoechos — რვა ხმა), 8 ხმაზე გაწყობილი (ყოველ კვირას — თითო ხმა) კვირა დღის საგალობელთა ბერძნული კრებული (სადა დღის საგალობელთა კრებულია პარაკლიტონი). ცნობილია VIII საუკუნიდან, მისი ჩამოყალიბება უკავშირდება იოანე დამასკელის სახელს. ოქტოიხოსის საგალობლები ქართულად X საუკუნეში უნდა იყოს თარგმნილი მიქაელ მოდრეკილის „იადგარში“ (978-988).

## ლიტერატურა
**კეკელიძე კ.*, ქართული ლიტერატურის ისტორია, ტ. 1, თბ., 1960;
** მისივე,* Литургические грузинские памятники в отечественных книгохранилищах  и их научное значение, Тфл., 1908;
**ჯღამაია ლ.,* ქსე, ტ. 7, გვ. 617, თბ., 1984

კატეგორია:საგალობლები
ბუტე (მრავალმნიშვნელოვანი)

საკუთარი სახელი **ბუტე** შეიძლება აღნიშნავდეს:

* ბუტე — ტელეონტის ძე, არგონავტი.
* ბუტე — ბორეასის ვაჟი.
* ბუტე — პანდიონის ვაჟი.
ბუტე (არგონავტი)

**ბუტე** — ათენელი, არგონავტი, ტელეონტის ძე. როდესაც უკუქცეული არგონავტები სირინოზების კუნძულს მიუახლოვდნენ, სიმღერით მოხიბლულმა ბუტემ ზღვაში გადახტომა მოასწრო, მაგრამ აფროდიტემ ის დახრჩობას გადაარჩინა, იტალიაში ჩაიყვანა და ლილიბეის კონცხზე დასვა, მისი სილამაზით მოიხიბლა და შეიყვარა კიდეც. ამ სიყვარულის ნაყოფი იყო გმირი ერიქსი. როგორც აფროდიტეს შვილს, პოეტები მას ენეასის ძმას ეძახდნენ, თუმცა ენეასი ქალღმერთს ანქიზესგან ჰყავდა. ზოგი მხოლოდ სიცილიის მეფედ თვლის. უფრო სარწმუნოა, რომ სიცილიელი ბუტე – იგივე ათენელი არგონავტია, იქაური ბერძნების მიერ თავისებურად წარმოდგენილი.

## ლიტერატურა 
* აკაკი გელოვანი, მითოლოგიური ლექსიკონი, გვ. 108, „საბჭოთა საქართველო“, თბ., 1983
სიმეტიერ დე შიენსი

**სიმეტიერ დე შიენსი**, აგრეთვე ცნობილი როგორც **ძაღლების სასაფლაო** ( „ძაღლების სასაფლაო“) — ცხოველების სასაფლაო, რომელიც საფრანგეთში, პარიზიდან ჩრდილო-დასავლეთ ნაწილში, სენას მარცხენა სანაპიროზე, კლიში-ლა-გარენისა და ანიერ-სიურ-სენის გარეუბნებს შორის მდებარეობს. „ძაღლების სასაფლაო“ გაიხსნა 1899 წელს. ეს სახლის ცხოველებისათვის მსოფლიოში მეორე ოფიციალური სასაფლაოა 1896 წელს აშშ-ის ქალაქ ჰარტსდეილში (ნიუ-იორკის შტატი) გახსნილი სასაფლაოს შემდეგ.

## ისტორია 
1845 წელს ექიმ ეტიენ პარიზეს () მიერ ორგანიზებულ იქნა „ცხოველთა დაცვის საზოგადოება“ (ფრანგ. S.P.A., La Société protectrice des animaux). S.P.A.-მ გამოსცა მიწერილობა, რომლის თანახმადაც პარიზში მკვდარი ცხოველების გვამები 48 საათის განმავლობაში დამუშავების მიზნით უნდა მიეწოდებინათ ფიტულების დამამზადებლებთან. პრაქტიკაში კი ცხოველთა გვამებს ყრიდნენ სანაგვეებზე და სენაში. 1898 წლის 21 ივნისს შემოიღეს კანონი, რომელიც მიზნად ისახავდა ამ პრობლემის გადაჭრის უზრუნველყოფას: იგი კრძალავს მკვდარი ცხოველების სხეულების უბრალო გადაყრას და ითვალისწინებს, რომ ცხოველების დამარხვა შეიძლება საფლავებში, რომლებიც განლაგებულია უახლოესი საცხოვრებლისაგან არა ნაკლებ 100 მეტრის მანძილზე, არა ნაკლებ 1 მეტრის მიწის ფენის ქვეშ.

ცხოველთა ინტერესების დაცვის მიზნით, პარიზის ადვოკატმა ჟორჟ არმუამ (ფრანგ. Georges Harmois) და მსახიობმა, ჟურნალისტმა და შემდგომში სენატორმა მარგერიტ დიურანმა (ფრანგ. Marguerite Durand) 1899 წლის 2 მაისს შექმნეს საზოგადოება „ანონიმური ფრანგული სასაფლაო ძაღლებისათვის“ (ფრანგ. Société Française Anonyme du Cimetière pour chiens), რომელმაც 1899 წლის 15 ივნისს ბარონ ბოსმოლესაგან (ფრანგ. baron de Bosmolet) შეიძინა მისთვის კუთვნილი ცარიელი ავაზაკური კუნძულის (კუნძული რავაჟიორი (ფრანგ. Ravageurs)) ნახევარი, კერძოდ კი კლიშის ხიდის (ფრანგ. Сlichy) იქით მყოფი კუნძულის ნაწილი (კლიშის ხიდი აერთიანებს გარეუბნებს კლიში-ლა-გარენს და ანიერ-სიურ-სენს). ლეგენდის თანახმად, სენას სანაპიროებზე განლაგებული ეს კუნძული XIX საუკუნეში ასრულებდა თავშესაფრის როლს ავაზაკებისათვის. თავისი არსით, ეს უფრო მეტად ჰგავდა სხვადასხვაგვარი ნაგავის, ლითონისა და სხვა ხარახურის დიდ სანაგვეს. მიიღო რა დაპირებები იმის შესახებ, რომ „1898 წლის 21 ივნისის კანონი ცხოველთა დასაფლავების შესახებ“ იქნებოდა დაცული, პარიზის პრეფექტი წინააღმდეგი არ იყო კუნძულზე სასაფლაოს შექმნისა.

კატეგორია:საფრანგეთის სასაფლაოები
ოშკის ბიბლია

**ოშკის ბიბლია**, *ათონის ბიბლია* — ქართული ხელნაწერი, რომელიც ძველი აღთქმის წიგნებს შეიცავს. გადაწერილია 978 წელს სამხრეთ საქართველოში, ოშკის ლავრაში, იოანე თორნიკ-ყოფილის დაკვეთით ათონის ქართველთა მონასტრისათვის. ნაწერია ეტრატზე, ნუსხური ხელით, დეკორისა და ილუსტრაციების გარეშე.  

ხელნაწერი თავდაპირველად სამ ტომად ყოფილა აკინძული. მასში შედიოდა წიგნები: დაბადებისაჲ, გამოსვლათაჲ, ლევიტელთაჲ, რიცხუთაჲ, მეორე სჯულისაჲ, ისუ ნავესი, რუთისი, იობისი (I ტ.); მფეთაჲ (I — IV წგნ.), იგავნი სოლომონისნი, ეკლესიასტე, ქებათა-ქებაჲ, სიბრძნე სოლომონისი, ისუ ზირაქისი და 12 მცირე წინასწარმეტყველთა წიგნები (II ტ.), დიდ  წინასწარმეტყველთა წიგნები (ესაიასი, იერემიასი, ივდითისი და ტობისი (III ტ.). ხელნაწერში არ ყოფილა შეტანილი ფსალმუნი, ნეშტთა და მაკაბელთა წიგნები. ხელნაწერის სამივე ტომი შეიცავდა 1300-მდე ფურცელს. ამჟამად აკლია თითქმის 300 ფურცელი (აკლია უმთავრესად I ტომის ფურცლები; IV, V, VI წიგნები მთლიანად დაკარგულია). XI საუკუნის შემდეგ ხელნაწერი ხელახლა აუკინძავთ, შეუერთებიათ I ტომის დარჩენილი ნაწილი და II ტომი. ოშკის ბიბლია მუდმივად ათონზე იყო დაცული. XIX საუკუნის შუა წლებში იგი ცოტა ხნით საქართველოში ჩამოიტანეს და მისგან რამდენიმე პირი გადაწერეს (ეს პირები გამოიყენეს ძველი აღთქმის ტექსტის გამოსაცემად 1884 წელს). ამჟამად არსებობს მთლიანი ხელნაწერის ფოტოპირი, რომელიც 1913 წელს გაკეთდა რუსეთის მეცნიერებათა აკადემიისათვის. ტექსტის ნაწილი გამოცემულია ცალკე (აკაკი შანიძე) ან სხვა, უფრო გვიანდელ  ხელნაწერებათან  ერთად (რობერტ  ბლეიკი, ც. ქურციკიძე, თ. ცქიტიშვილი).

ჩვენამდე მოღწეულია ბიბლიის მთლიან ხელნაწერთაგან ოშკის ბიბლია უძველესია, მაგრამ ბიბლიის ტექსტები (როგორც ძველი, ისე ახალი აღთქმისა) უფრო ადრეც არსებობდა ქართულ ენაზე; ამას მოწმობს ხანმეტი ფრაგმენტები, რომლებიც V—VII  საუკუნეებს განეკუთვნება. ხანმეტი ტექსტები ზოგჯერ სულ სხვა რედაქციის ტექსტს გამოავლენენ, ვიდრე ოშკის ბიბლია; ამ უკანასკნელში შემავალი წიგნების მეტი წილი აგრეთვე შეიცავს ძველ თარგმნებს, რომლებიც უკვე შესწორებულია და რედაქტირებული. ოშკის ბიბლიას განსაკუთრებული მნიშვნელობა აქვს ქართულ მწერლობისა და ენის ისტორიის შესასწავლად.

ოშკის ბიბლია დღესაც ათონის მთის წიგნსაცავის ქართულ კოლექციაში ინახება. 

## რესურსები ინტერნეტში 
* Geomanuscript.Ge, ოშკის ბიბლია

## ლიტერატურა 
**Blake R. P.* The Athos#Codex of the Georgian Old Testament, «Harvard Theological Review», 1929, v. 22, № 1;
**შანიძე მ.,* ქსე, ტ. 7, გვ. 620, თბ., 1984

კატეგორია:ქართული სასულიერო ხელნაწერები
კატეგორია:X საუკუნის ხელნაწერები
Great DJ

**„Great DJ“** — მესამე სინგლი ბრიტანული დუეტისა The Ting Tings, მათი სადებიუტო სტუდიური ალბომიდან We Started Nothing.

## ჩარტები
## რესურსები ინტერნეტში
* Great DJ — Discogs
* musicbrainz Great DJ — MusicBrainz

## სქოლიო
კატეგორია:2007 წლის სინგლები
კატეგორია:2008 წლის სინგლები
კატეგორია:The Ting Tings-ის სიმღერები
კატეგორია:2009 წლის სინგლები
2С19 Мста-С

thumb|350px| 2008 წლის გამარჯვების აღლუმი (მოსკოვი)

**2S19 Msta** (რუსულად Мста) — 152 მმ-იანი თვითმავალი საარტილერიო დანადგარი, რომელიც შეიქმნა საბჭოთა კავშირში (რუსეთი). შეიარაღებაში მიიღეს 1989 წელს. შასად გამოყენებულია T-80, ხოლო ძრავად კი T-72 750 ცხძლ. V-12 ტიპის ძრავი არსებობს მისი ნატოს კალიბრის მქონე მოდიფიკაცია **2S30 Iset**, რომელსაც 155 მმ ქვემეხი აქვს, რომელიც განკუთვნილია ექსპორტისთვის რუსეთის მიერ.

### შექმნის ისტორია 
2С19 „Мста-С“ შეიქმნა მოძველებული ჰაუბიცის 2С3 „Акация“-ის ჩასანაცვლებლად. 1980-იანი წლების დასაწყისში ГРАУ-მ დაავალა ურალის ქარხანას (УЗТрМ) შეემუშავებინა ახალი 152.4 მმ-იანი თვითმავალი ჰაუბიცა იმ დროისთვის არმიაში შემავალი T-72-ის და T-80-ის შასიზე და აგრეგატებზე. მთავარი კონსტრუქტორი გახდა იური ვასილის ძე ტომაშოვი.

### თვისებები 
დანადგარი გამიზნულია გაანდაგუროს საარტილერიო და ნაღმსატყორცნი ბატარეები, ტანკები და სხვა ჯავშანტექნიკა, ტანკსაწინააღმდეგო საშუალებები, ქვეითები, ჰაერსაწინააღმდეგო და რაკეტსაწინააღმდეგო სისტემები, სამართავი ცენტრები, საფორტიფიკაციო ნაგებობები და ასევე დარტყმა მიაყენოს მოწინააღმდეგეს ღრმა ზურგში. მას შეუძლია გახსნას ცეცხლი ღია და დახურული პოზიციებიდან.

### ოპერატორები 
* ბელარუსი - 13
* ინდოეთი
* უკრაინა - 40 2С19
* ეთიოპია - 10 2С19
* საქართველო - 1 2С19

## რესურსები ინტერნეტში 
* http://www.army-technology.com/projects/mstas/
* http://www.fas.org/man/dod-101/sys/land/row/2s19.htm

კატეგორია:არტილერია
ორდუს პროვინცია

**ორდუს პროვინცია** () — პროვინცია (ილი) ჩრდილო-აღმოსავლეთ თურქეთში,  შავი ზღვის რეგიონში. ადმინისტრაციული ცენტრი – ქალაქი ორდუ. მოიცავს 19 რაიონს.

## გეოგრაფია 
პროვინციას  ჩრდილოეთით ესაზღვრება შავი ზღვა   აღმოსავლეთით გირესუნის პროვინცია,   სამხრეთით – თოქათისა და სივასის, ხოლო დასავლეთით   სამსუნის  პროვინციები.

## მოსახლეობა 
მოსახლეობა 890 ათ. ადამიანი (2007), უდიდესი ქალაქებია: ორდუ (112 ათ. ადამიანი, 2000), უნიე.  პროვინციაში ცხოვრობენ ქართველი მუსლიმანების ეროვნული უმცირესობა (ჩვენებურები).

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of ORDU

## სქოლიო
გირესუნის პროვინცია

**გირესუნის პროვინცია** () — პროვინცია (ილი) ჩრდილო-აღმოსავლეთ თურქეთში,  შავი ზღვის რეგიონში. ადმინისტრაციული ცენტრი – ქალაქი გირესუნი. მოიცავს 16 რაიონს.

## გეოგრაფია 
პროვინციას  ჩრდილოეთით ესაზღვრება შავი ზღვა, აღმოსავლეთით გუმუშჰანე და ტრაპიზონი, სამხრეთით – ერზინჯანისა, ხოლო დასავლეთით ორდუს და სივასის პროვინციები.

## მოსახლეობა 
მოსახლეობა 523 ათ. ადამიანი (2007), უდიდესი ქალაქებია: გირესუნი (83 ათ. ადამიანი, 2000), ბულანჯაქი.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of GIRESUN

## სქოლიო
კატეგორია:თურქეთის პროვინციები
საჭადრაკო ოლიმპიადა 1937

**მეშვიდე საჭადრაკო ოლიმპიადა** ჩატარდა 1937 წლის 31 ივლისიდან 14 აგვისტომდე შვედეთის დედაქალაქ სტოკჰოლმში. მოჭადრაკეებს მასპინძლობდა „გრანდ ოტელ როიალი“. ტურნირში 19 ქვეყნის ნაკრები მონაწილეობდა.

### ტურნირის მსვლელობა 
ოლიმპიადაზე უძლიერესი შემადგენლობით ჩამოვიდა აშშ-ის ნაკრები (სამუელ რეშევსკი, როიბნ ფაინი, ისააკ კეჟდენი, ფრენკ ჯეიმზ მარშალი და ისრაელ ჰოროვიცი). მათ მთავარ კონკურენტებად მიიჩნეოდნენ პოლონეთისა და უნგრეთის გუნდები. ტურნირს ასევე ამშვენებდნენ მსოფლიო ჩემპიონი მაქს ეივე (ნიდერლანდები) და ამომავალი ვარსკვლავი პაულ კერესი (ესტონეთი).

ამერიკელებმა ტურნირი ზედიზედ ოთხი გამარჯვებით დაიწყეს, თუმცა მე-6 ტურის შემდეგ ლიდერობას პოლონეთი ინარჩუნებდა. გადამწყვეტი აღმოჩნდა მე-11 ტურის მატჩი ლიდერებს შორის, სადაც აშშ-მა პოლონეთი დიდი ანგარიშით, 3½:½ დაამარცხა. ამ გამარჯვების შემდეგ ამერიკელებმა ლიდერობა მყარად ჩაიგდეს ხელთ და მე-16 ტურისთვის ჩემპიონობა პრაქტიკულად გაინაღდეს. 

პოლონეთის ნაკრები ამერიკელებთან მარცხის შემდეგ მძიმე ფსიქოლოგიურ მდგომარეობაში აღმოჩნდა და საბოლოოდ ვერცხლის მედალი უნგრელებს დაუთმო. აღსანიშნავია ვეტერან ფრენკ მარშალის გამოსვლა — ეს მისი მეხუთე და უკანასკნელი ოლიმპიადა იყო, რომელიც მან დაუმარცხებლად განვლო და მეოთხე ოქროს მედალი მოიპოვა.

## ტექნიკური შედეგები 
ტურნირი ჩატარდა წრიული სისტემით.

### გუნდური შედეგები 
## ჩემპიონის და პრიზიორების შემადგენლობა 
## საუკეთესო შედეგები დაფების მიხედვით 
## ლიტერატურა 
* 
* Ю. Авербах, Б. Туров Шахматные олимпиады. Москва. изд. ,,ФиС’’ 1974
* Шахматы. Энциклопедический словарь. Москва. изд. ,,Советская Энциклопедия’’ 1990
* Шахматная Энциклопедия. Москва. 2004.
* Ханамирян Г. Всемирные шахматные Олимпиады. 1927-2006. Ереван: 2006

## რესურსები ინტერნეტში 
* შედეგები

07
ბარტოლომე მიტრე

**ბარტოლომე მიტრე მარტინესი** (Bartolomé Mitre Martinez; დ. 26 ივნისი, 1821, ბუენოს-აირესი — გ. 19 იანვარი, 1906, იქვე) — არგენტინის პოლიტიკური, სამხედრო და სახელმწიფო მოღვაწე, ისტორიკოსი, პუბლიცისტი, არგენტინაში ლიბერალურ–პოზიტივისტური მიმართულების მამამთავარი. არგენტინის პრეზიდენტი 1862–1868 წლებში. მონაწილეობდა ქვეყნის ეროვნული გაერთიანებისათვის ბრძოლაში, ხელს უწყობდა არგენტინაში დიდი ბრიტანეთის პოზიციების განმტკიცებას. 1865 წელს წამოიწყო პარაგვაის წინააღმდეგ დამპყრობლური ომი.

ბარტოლომე მიტრე იყო არგენტინის პირველი პრეზიდენტი, რომელიც არგენტინაში დაიბადა.

## რესურსები ინტერნეტში
* ბარტოლომე მიტრეს ბიოგრაფია

კატეგორია:არგენტინის პრეზიდენტები
კატეგორია:დაბადებული  26 ივნისი
კატეგორია:დაბადებული 1821
კატეგორია:გარდაცვლილი 19 იანვარი
კატეგორია:გარდაცვლილი 1906
კატეგორია:ბუენოს-აირესში დაბადებულები
ტრაპიზონის პროვინცია

**ტრაპიზონის პროვინცია** () – პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი ტრაბზონი. მოიცავს 18 რაიონს.

## გეოგრაფია 
ტრაპიზონის პროვინცია მოქცეულია ჩრდილოეთით შავ ზღვასა (114 კილომეტრიანი სანაპირო) და სამხრეთით ჭანეთის ქედს შორის. პროვინციას აღმოსავლეთით ესაზღვრება რიზე, სამხრეთით – გუმუშჰანესა და ბაიბურთის პროვინციები, ხოლო დასავლეთით გირესუნის პროვინცია. პროვინციის ფართობია 4685 კმ² მისი 22.4 % დაბლობია, ხოლო 77.6 % გორაკ-ბორცვიანი. პროვინციაში მიედინება მდინარეები დერიმენდერე, იანბოლუ, შურმენე, ფოლი, იიდერე, კოჰა, ბალთაჯი, სოლაკლი, კარადერე. პროვინციაში არის ტბები: უზუნგოლი, ჩაკირგოლი, სერა გოლუ.

## მოსახლეობა 
მოსახლეობა 763 714 ადამიანი (2010): ცხოვრობენ თურქები, ლაზები, პონტოელი ბერძნები. უდიდესი ქალაქებია: ტრაბზონი (215 ათ. ადამიანი, 2000), ქემალიე.

პროვინციის მოსახლეობა, გარდა ურბანულისა, ძლიერ ტრადიციულია, რაც გულისხმობს გენდერული როლების ტრადიციულ განაწილებას, სოციალურ კონსერვატიზმს, სტუმარმასპინძლობის ძლიერ ტრადიციას, შრომისმოყვარეობას, ძლიერ ოჯახურ და ნათესაურ კავშირებს. შავი ზღვის რეგიონის მოსახლეობა ასევე ცნობილია მახვილგონიერებითა და იუმორის გრძნობით.

## ღირსშესანიშნაობები
ტრაპიზონის პროვინციის მთავარი ღირსშესანიშნაობები არის სუმელას მონასტერი და უზუნგელის ტბა. სუმელას მონასტერი მდებარეობს ქალაქ ტრაპიზონიდან სამხრეთით, 50 კილომეტრზე. ის აგებულია სალ კლდეზე ხედით მწვანე ტყისკენ.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of TRABZON

## სქოლიო
კატეგორია:თურქეთის პროვინციები
ბაიბურთის პროვინცია

**ბაიბურთის პროვინცია** () — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ბაიბურთი. მოიცავს 3 რაიონს.

## გეოგრაფია 
ბაიბურთის პროვინცია მდებარეობს მდინარე ჭოროხის აუზში, ჭანეთის ქედის სამხრეთით. მას ესაზღვრება ერზურუმის, ერზინჯანის, გუმუშჰანეს, ტრაპიზონის და რიზეს პროვინციები.

## მოსახლეობა 
მოსახლეობა 85 ათ. ადამიანი (2007). უდიდესი ქალაქია: ბაიბურთი (32 ათ. ადამიანი, 2000).

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of BAYBURT

## სქოლიო
კატეგორია:თურქეთის პროვინციები
ჯელალ ბაიარი

**მაჰმუდ ჯელალ ბაიარი** (დ. 16 მაისი, 1883 — გ. 22 აგვისტო, 1986) — თურქი პოლიტიკური და სახელმწიფო მოღვაწე. თურქეთის მე–3 პრეზიდენტი.

## ბიოგრაფია 
დაიბადა 1883 წელს სოფელ უმურბეიში (ბურსას პროვინცია), რელიგიური მოღვაწისა და მასწავლებლის ოჯახში, სკოლის დამთავრების შემდეგ ბაიარმა მუშაობა დაიწყო ქალაქ გემლიკის სასამართლოში კლერკად.

## პოლიტიკური კარიერა 
* 1908 — შეუერთდა ახალგაზრდა თურქების პოლიტიკურ ორგანიზაციას "პროგრესისა და ერთობის კომიტეტს" (). 
* 1919— აირჩიეს ოსმალეთის პარლამენტის დეპუტატად სარუხანიდან (ახლანდელი მანისა).
* 1920  — ბაიარი გადავიდა ანკარაში და შეუერთდა მუსტაფა ქემალ ათა თურქს და თურქეთის განმათავისუფლებელ მოძრაობას.
* 1921 — გახდა ეკონომიკის მინისტრი.
* 1922 — თურქეთის დელეგაციის წევრი ლოზანის კონფერენციაზე.
* 1923  — დეპუტატი იზმირიდან
* 1924 — დააარსა საქმიანი ბანკი () და იყო მისი გენერალური დირექტორი 1932 წლამდე.
* 1937–1939  — თურქეთის პრემიერ–მინისტრი.
* 1945  — დატოვა თურქეთის სახალხო რესპუბლიკური პარტია.
* 1946 — ადნან მენდერესთან ერთად დააარსა თურქეთის დემოკრატიული პარტია (), რომელმაც 1950 წლის არჩევნებში მიიღო 408 ადგილი 487–დან.
* 1950–1960  — თურქეთის პრეზიდენტი (მთელი ეს პერიოდი პრემიერ–მინისტრი იყო ადნან მენდერესი).
* 1960 — დაამხეს სამხედრო გადატრიალების შედეგად და დააპატიმრეს.
* 1966  — მოხდა მისი რეაბილიტაცია.
* 1986  — გარდაიცვალა 103 წლის ასაკში.

## რესურსები ინტერნეტში 
* Celalbayar.org

კატეგორია:თურქეთის პრეზიდენტები
კატეგორია:თურქეთის პრემიერ-მინისტრები
კატეგორია:თურქი პოლიტიკოსები
კატეგორია:დაბადებული  16 მაისი
კატეგორია:დაბადებული 1883
კატეგორია:გარდაცვლილი 22 აგვისტო
კატეგორია:გარდაცვლილი 1986
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:თურქეთის დიდი ეროვნული ასამბლეის II მოწვევის წევრები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
Fragile (სიმღერა)

„**Fragile**“ — ინგლისელი მომღერალ და მუსიკოს სტინგის სიმღერა ალბომიდან *Nothing Like the Sun*, რომელიც გამოიცა სინგლის სახით, 1988 წელს. ეს არის მუსიკოსის ერთ-ერთი ყველაზე პოპულარული სიმღერა, რომელიც დღემდე სრულდება როგორ მის კონცერტებზე, ასევე სხვა მუსიკოსების მიერ. იგი ესპანურ და პორტუგალიურ ენებზე შეტანილია EP-ზე *Nada como el sol*.

სიმღერა არის მიძღვნა ბენ ლინდერისადმი, რომელიც იყო ამერიკელი ინჟინერი, მოკლული *Contras*-ის დაჯგუფების მიერ 1987 წელს, ნიკარაგუაში, სადაც ბენი ჰიდროელექტრო სადგურის პროექტზე მუშაობდა.

სიმღერის განსხვავებული ვერსია შეტანილია ალბომში და ვიდეოში *...All This Time*.

## სიმღერების სია 
;7" (აშშ) - AM-1211
#Fragile - 3:54	
#Fragilidad (ესპანურად) - 3:52
;12" (ევროპა) - 390307-1
#Fragile - 3:54
#Up From The Skies - 10:06
#Someone To Watch Over Me - 4:32
;CD, პრომო საფრანგეთი
#Frágil	- 3:50
#Mariposa Libre	- 4:54

## რესურსები ინტერნეტში 
*ინფორმაცია საიტზე Discogs

კატეგორია:სტინგის სიმღერები
კატეგორია:1988 წლის სინგლები
კატეგორია:1987 წლის სიმღერები
რიზეს პროვინცია

**რიზეს პროვინცია** () — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი რიზე. მოიცავს 12 რაიონს.

## გეოგრაფია 
რიზეს პროვინცია მოქცეულია შავ ზღვასა (ჩრდილოეთით) და ჭანეთის ქედს (სამხრეთით) შორის. პროვინციას აღმოსავლეთით ესაზღვრება ართვინის პროვინცია, სამხრეთით – ბაიბურთისა და ერზურუმის, ხოლო დასავლეთით ტრაპიზონის პროვინციები.

## მოსახლეობა 
მოსახლეობა 361 ათ. ადამიანი (2007): თურქები, ლაზები, ხემშინები. უდიდესი ქალაქებია: რიზე (78 ათ. ადამიანი, 2000), ჩაიბაში.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of RIZE

## სქოლიო
კატეგორია:თურქეთის პროვინციები
მვაი კიბაკი

**მვაი კიბაკი** (; დ. 15 ნოემბერი, 1931, გატუიაინი, კენია — გ. 21 აპრილი, 2022) — კენიის პოლიტიკური მოღვაწე, კენიის პრეზიდენტი 2002 წლის 30 დეკემბრიდან 2013 წლის 9 აპრილამდე.

* 1978–1988 – კენიის ვიცე–პრეზიდენტი.
* 1978–1981 – ფინანსთა მინისტრი.
* 1982–1988 – შინაგან საქმეთა მინისტრი.
* 1988–1991 – ჯანდაცვის მინისტრი.

2007 წლის დეკემბრის საპრეზიდენტო არჩევნების შემდეგ ქვეყანაში პოლიტიკური კრიზისი დაიწყო, რომლის დარეგულირებაშიც დიდი როლი ითამაშეს აფრიკის კავშირის ხელმძღვანელმა ტანზანიის პრეზიდენტმა ჯაკაია კიკვეტემ და გაეროს ყოფილმა გენერალურმა მდივანმა კოფი ანანმა, შეიქმნა კოალიციური მთავრობა ოპოზიციონერ რაილა ოდინგას ხელმძღვანელობით.

მვაი კიბაკი გარდაიცვალა 2022 წლის 21 აპრილს 90 წლის ასაკში.

## რესურსები ინტერნეტში
*Mwai Kibaki official website 
*Profile of His Excellency Hon. Mwai Kibaki 
*Profile of President Mwai Kibaki 
*Review of *Mwai Kibaki: Economist for Kenya* by Ng'ang'a Mbugua 

## სქოლიო
კატეგორია:დაბადებული 15 ნოემბერი
კატეგორია:დაბადებული 1931
კატეგორია:გარდაცვლილი 21 აპრილი
კატეგორია:გარდაცვლილი 2022
კატეგორია:კენიის პრეზიდენტები
კატეგორია:კენიელი პოლიტიკოსები
კვარტბლოკი

[thumb|კუთხის კვარტბლოკი, [ისრაელი, 1948.]]
**კვარტბლოკი** (, ოთხიანი + ბლოკი) — ფილატელისტურ საკოლექციო ერთეული, რომელიც წარმოადგენს ოთხი ერთნაირიმარკის ორ რიგად და ორ მწკირვად (2×2) განლაგებული გადაბმას. კვარტბლოკი შეიძლება განვიხილოთ, როგორც ბლოკი ველების გარეშე ან როგორც ფურცლის ნაწილი. კვარტბლოკი შეიძლება დეფისით იყოს დაწერილი — კვარტ-ბლოკი. კვარტბლოკისა და მისი ანალოგებისათვის დამახასიათებელია  კიდეებზე სტამბიდან შეძენილი ნიშნები (საბეჭდი ფირფიტის ნომრების ან სეიების აღმნიშვნელი ციფრები, ასოები და ა.შ.). ასეთ გადაბმებს ინგლისურ ენაზე  () ანუ სტამბის ბლოკი  ეწოდებათ.

## აღწერა 
[thumb|250px|კუთხის კვარტბლოკი, [აშშ, 1952, სკოტი#1015]]
[thumb|კიდიანი სამმარკა ბლოკი, [აშშ, 1895.]]
[thumb|140px|სტანდარტული მარკის უკიდო კვარტბლოკი, [რუსეთი,1902]]
მარკების განლაგების მიხედვით კვარტბლოკი შეიძლება იყოს:
* კუთხის, ბლოკი ამოღებულია ფურცლის კუთხიდან და ორი მხრიდან აქვს ფურცლის კიდეები შერჩენილი (იხ. სურათი). აქედან გამომდინარე, ერთი ფურცლიდან შესაძლებელია გამოვიდეს 4 კვარტბლოკი. 
* კიდიანი, ბლოკის მხოლოდ ერთ მხარეზე ფურცლის კიდე შერჩენილი.
* უკიდო, ბლოკს არც ერთ მხარეზე არ აქვს ფურცლის კიდე.

## ანალოგები 
კვარტბლოკის ანალოგებია:
* სამმარკა ბლოკი — 3 მარკიანო ბლოკი (ერთ რიგად განლაგებული მარკებით); 
* ექვსმარკა ბლოკი — 6 მარკიანი ფურცელი (2×3 მარკების განლაგებით); 
* რვამარკა ბლოკი — 8 მარკიანი ფურცელი (4×4 მარკების განლაგებით); 
* ცხრამარკა ბლოკი — 9 მარკიანი ფურცელი (3×3 მარკების განლაგებით); 
* ათმარკა ბლოკი — 10 მარკიანი ფურცელი (2×5 მარკების განლაგებით) და ა.შ.

## კოლექცია 
კვარტბლოკი გავრცელებული ფილატელისტური ფორმაა. ფილატელისტები მას განიხილავენ, როგორც ცალკე ფილატელისტურ ერთეულს. 
ერთი ფურცლისაგან მიღებული კვარტბლოკები შეიძლება განსხვავებულად საინტერესო იყოს კოლექციონერისათვის, მაგალითად, ფურცლის კიდეზე შეიძლება განთავსებული იყოს ფილიგრანი, საფოსტო, ტექნიკური ან ტიპოგრაფიული წარწერა ან რაიმე აღნიშვნა 

ფილატელისტების ინტერესი კვარტბლოკისადმი განპირობებულია შემდეგით:
* კვარტბლოკი ყველაზე მცირე ზომის ფურცელია
* კარგად ჩანს დაკბილვის ან პერფორაციის თავისებურება
* მარკის ნამდვილობის დადასტურების პრაქტიკულად 100%-იანი გარანტია არსებობს 
** გაყალბების დროს დაკბილვის და პერფორაციის სიზუსტე დაცული არ არის)
** ექსპერტიზისათვის მნიშვნელოვან მახასიათებლებს შეიცავს, რაც მნიშვნელოვანია იშვიათი და ძირფასი მარკების შესწავლისას.

## მხატვრული ლიტერატურა 
„ვარდისფერი მერკურის“ იშვიათი კვარტბლოკის შესახებ ნაამბობია ჩეხოსლოვაკიელი მწერლის ფ. ლანგერის (1888—1965) ამავე სახელწოდების წიგნში..

## იხილეთ აგრეთვე 
* ბლოკი
* ფურცელი
* გადაბმა

## ლიტერატურა 
* „ტერმინოლოგია“  
* ფილატელისტური ლექსიკონი
* „საფოსტო მარკების ფორმები“
* „დიდი ფილატელისტური ლექსიკონი“, 1988. გვ. 320  ISBN 5-256-00175-2.

## სქოლიო  
კატეგორია:ფილატელისტური ტერმინები
კატეგორია:საკოლექციო ერთეული (ფილატელია)
პერსეფონე

**პერსეფონე** (), ზედწოდება — ***კორე*** ან ***კორა***  (, ) — ზევსისა და დემეტრას ასული, დედა-ბუნებისა და მიწის წიაღის დიდი ქალღმერთი, ჰადესის ცოლი, აჩრდილთა და ურჩხულთა მრისხანე დედოფალი, ჰადესთან ერთად ზის ბნელეთის ტახტზე, ისმენს სულთა საჩივრებს და აღასრულებს ქმრის განაჩენს. ასეა ჰომეროსთან. ამ თვალსაზრისით, უფრო აქტიურია, ვიდრე ზღვათა მეუფის პოსეიდონის ცოლი ამფიტრიტე. ოდისევსის, ორფევსის, ჰერაკლეს, პეირითოოსის ქვესკნელში მოგზაურობის დროს ქმარზე დიდ როლს ასრულებს. ბევრი ორეული ჰყავს, გაიგივებულია ქალწულ კორესთან, მოგვიანებით კიდევ — გეასთან, რეასთან, ჰეკატესთან, ისიდასთან, რომაელთა პროზერპინასთან და ლიბერასთან, — მაგრამ თავისი მტკიცე, ნათელი, ცოცხალი სახე შეინარჩუნა; დავიწყებულია ძველი ვერსია, რომლის მიხედვითაც ქვესკნელის მდინარის ღმერთის შტამომავალია და გულქვა მბრძანებელი.

პროზასა და ხელოვნებაში პერსეფონე ნაყოფიერების ლამაზი ქალღმერთია, დედამისთან ერთად, შუქისა და სიკეთის მაუწყებელი, შემდგომი დამატებაა რომაელ პოეტთა ცნობა, მოკვდავებს კულულს აჭრის და სიკვდილის ღმერთს გადასცემსო (ვერგილიუსი). მართალია, ჰომეროსთანაც ქუფრი პლუტონის ცოლია, მაგრამ კავშირს არ წყვეტს მწვანე ბუნების ქალღმერთ დედასთან, უფრო ნაზი და ალერსიანი სახე აქვს, ვიდრე შავეთის დედოფალს შეეფერება. ასე იყო დედამიწაზეც.

მის სახელს ატარებს იუპიტერის ერთ-ერთი თანამგზავრი კორე.

## ლიტერატურა 
* 

## სქოლიო
კატეგორია:ბერძნული ქალღმერთები
კატეგორია:ღმერთები ანბანის მიხედვით
ოშორა

**ოშორა** შეიძლება აღნიშნავდეს:

* ოშორა — მთა თრიალეთის ქედზე
* ოშორა — მდინარე საქართველოში
* ოშორა — სოფელი ასპინძის მუნიციპალიტეტში
დიანა (მითოლოგია)

thumb|right|279პქ|ვერსალის დიანა
**დიანა** () — რომაელთა არტემიდე. პირველად ძველი იტალიური ღვთაება იყო და განთქმული ორსახოვანი იანუსის სახელიც „დიანუსიდან“ წარმოდგება, რაც ნიშნავს: ბუნების, სინათლის, მთათა და ტყეთა, წყაროთა, ნადირობის, საერთოდ, მცენარეთა და ცხოველთა სიცოცხლის, კერძოდ, მშობიარობის ქალღმერთია, როგორც ლუცინა (არა მთვარისა, როგორც ვარაუდობენ), ღარიბი პლებეების მფარველი უპირატესად. ამრიგად, ამ რომაულ ქალღმერთში უკვე იყო არტემიდეს მრავალი ფუქნცია, რამაც დროთა მანძილზე ხელი შეუწყო მის გაიგივებას არტემიდესთან და ჰეკატესთან, უფრო ქალები სცემდნენ თაყვანს „ღამით მანათობელ“ დიანას. ასე ეძახდნენ იმისათვის, რომ მის ტაძარს პალატინზე ღამ-ღამობით ანათებდნენ. ამ ტაძრის ახალი ქურუმი ორთაბრძოლაში კლავდა ძველს (მერე მას სცვლიდა ლტოლვილი მონა), რაც დიანას უფრო ანათესავებდა ტავრის არტემიდესთან, რომელიც აგრეთვე სისხლიან კულტთანაა დაკავშირებული. ჰქონდა ტაძარი და ჭალა ტაიფატის მთაზე.

## დახასიათება 
ამაყი, პირმშვენიერი, ტანსარო, ფეხმარდი, კაპარჭოსანი ქალწული არტემიდე-დიანა, ქართული დალის ანტიკური ორეული, პლეადის პოეტური სკოლის მგოსანთა საყვარელი სახეა. რონსარი ანტიკურ ღმერთებს ისე აღწერს, როგორც ფონტენებლოს სურათებზეა. მოგვიანებით მთავრის ქალღმერთადაც ცნობილი მომხიბლავი დიანა საერთოდ ნიმუშად იქცა მგოსანთა და მხატვართათვის. „ჩირაღდნოსან ღამეულ ლანდთა ასულსა და მემკვიდრეს“ ღრმააზროვანი სონეტები უძღვნეს პლეადის წევრებმა: რემი ბელომ, ლუიზა ლაბემ და სხვა. ქალის იდეალია ფრანჩესკო პრიმატიჩოს, ბოლონიელი ოსტატის შემოქმედებაში („დიანა და აქტეონი“, 1541-47, ნახატი, ლუვრი).

## ხელოვნებაში 
ხელოვნებაში კი დიანა ასახულია ლამაზი ქალის სახით, თავზე დიადემით (შუბლის ბაფთით ან ახალი მთვარით) ფართოსახელოებიანი პერანგი („ტუნიკა“) აცვია, ფეხზე სანდლები; მხარზე კაპარჭი ჰკიდია; ხელში ისარი ან ჩირაღდანი უჭირავს (დღისა და ღამის ქალღმერთის ატრიბუტები), ხშირტად მის გვერდით ირემიც წევს (ვერსალის დიანა, ლუვრი) ან ძაღლი ახლავს (ვატიკანის დიანა), ზოგჯერ ტახიც. ხშირად მოუსხამს ვეფხვის ტყავი (რუბენსი, „დიანა ნადირობიდან ბრუნდება“), ან ამაზონივითაა, ირმებზე ამხედრებულა. საერთოდ, ანტიკის შემდეგ დიანა-არტემიდეს სახე მხატვრებისათვის განურჩევველია. ეს ორივე, მშვენიერი მონადირე ქალწულის სახეში იყრის თავს. საქვეყნოდ ცნობილია ბრინჯაოს თავი (ბრიტანეთის მუზეუმი), კოლინისა, ნეაპოლიტანის დიანები, ერმიტაჟის სამი ბიუსტი (ძვ. წ. IV საუკუნე, ბერძნული დედნის რომაული ასლი; სხვა ასლი, მესამე საუკუნისა; ჯოვანი მარია ბენძონისა () — მარმარილოში, XIX საუკუნე);

## ლიტერატურა 
* აკ. გელოვანი „მითოლოგიური ლექსიკონი“. გვ. 137.

## რესურსები ინტერნეტში
კატეგორია:რომაული ქალღმერთები
კატეგორია:მთვარის ღმერთები
კატეგორია:ღმერთები ანბანის მიხედვით
თოქათის პროვინცია

**თოქათის პროვინცია** () – პროვინცია (ილი) ჩრდილო-აღმოსავლეთ თურქეთში,  შავი ზღვის რეგიონში. ადმინისტრაციული ცენტრი – ქალაქი თოქათი. მოიცავს 12 რაიონს.

## გეოგრაფია 
პროვინციას ესაზღვრება ამასიის,  იოზგათის, სივასის და  ორდუს  პროვინციები.

## მოსახლეობა 
მოსახლეობა 869 ათ. ადამიანი (2007). უდიდესი ქალაქია: თოქათი (113 ათ. ადამიანი, 2007).

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of TOKAT

## სქოლიო
კატეგორია:თურქეთის პროვინციები
სინოპის პროვინცია

**სინოპის პროვინცია** () – პროვინცია (ილი) ჩრდილო-აღმოსავლეთ თურქეთში,  შავი ზღვის რეგიონში. ადმინისტრაციული ცენტრი – ქალაქი სინოპი. მოიცავს 9 რაიონს.

## გეოგრაფია 
ჩრდილოეთით პროვინციას საზღვრავს შავი ზღვა. ასევე ესაზღვრება კასთამონუს,   სამსუნის და  ჩორუმის პროვინციები.

## მოსახლეობა 
მოსახლეობა 225 ათ. ადამიანი 2000 წლის აღწერით, ხოლო 185 ათ. ადამიანი 2007 წლის შეფასებით. უდიდესი ქალაქებია: სინოპი (30 ათ. ადამიანი, 2000), ბოიაბადი.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of SINOP

## სქოლიო
კატეგორია:თურქეთის პროვინციები
ინგლისური ენა (PET)

**PET**, იგივე **ფი-ი-თი** არის *Preliminary English Test*-ის აბრევიაცია და წარმოადგენს საშუალო დონის სირთულის გამოცდას ინგლისურ ენაში, ანუ ე.წ. **ფი-ი-თი** (PET) არის გამოცდის ერთი ნაირ-სახეობა იმ მოქალაქეთათვის, რომელთაც სურთ რომელიმე ინგლისურენოვან ქვეყანაში მიიღონ განათლება. საქართველოში ამ გამოცდას „ქემბრიჯის კურსსაც“ უწოდებენ, რაც არ მთლად მართებული; **ფი-ი-თი** კი არის კემბრიჯის უნივერსიტეტის სამეცნიერო ბაზაზე შექნილი სახელმძღვანელო, მაგრამ იგი მხოლოდ ერთ-ერთი კურსის სახელწოდებაა მრავალთა შორის. ესენია; 

* PET: Preliminary English Test, ანუ **ფი-ი-თი** განკუთვნილია: საშუალო დონე
* FCE: First Certificate in English, ანუ **ეჶ-სი-ი** განკუთვნილია: ზედა საშუალო დონის მქონეთათვის
* CAE: Certificate in Advanced English, ანუ **სი-ეჲ-ი** განკუთვნილია: წინწაწეული დონის მქონეთათვის 
* CPE: Certificate of Proficiency in English, ანუ **სი-ფი-ი** განკუთვნილია: საკმაოდ წინწაწეული დონის მქონეთათვის 
* BEC: Business English Certificate, ანუ **ბი-ი-სი** განკუთვნილია: საშუალოდან წინწაწეულამდე დონის მქონეთათვის)

## ფი-ი-თი-ს პრეტენდენტთა ენობრივი კომპეტენციები 
: ფი-ი-თი შეესაბამება საერთო ევროპული სარეფერენციო ჩარჩოს B1 კომპეტენციების საფეხურს

### ენის შემსწავლელების უნარი 
* მთავარი საკითხების გაგება ტექსტში, სადაც ნორმატიული ენაა გამოყენებული და საუბარია სამუშაოზე, სკოლა, თავისუფალი დრო და ა.შ.
* ყველა იმ სიტუაციის დაძლევა, რომელიც შეიძლება შესასწავლი ენის ქვეყნებში მოგზაურობისას მოხდეს.
* ნაცნობ და პირად თემებზე უბრალოდ და გასაგებად აზრის გამოხატვა. საკუთარ შთაბეჭდილებებსა და მოვალეობებზე საუბარი, ოცნებების, იმედებისა და მიზნების ფორმულირება, დაგეგმვა, საკუთარ შეხედულებათა დასაბუთება, ანდა განმარტება.

## სამი ნაწილი 
### ნაწილი პირველი : წაკითხვა და წერა 
გამოცდის ეს ნაწილი მთლიანობაში 90 წუთს მიმდინარეობს.

#### კითხვა: წაკითხულის გაგება 
გამოცდის ამ ნაწილში უნდა შემოწმდეს კითხვის უნარი. გამოსაცდელმა პირმა უნდა შეძლოს სხვადასხვა სპეციფიკური ხასიათის ტექსტის, ამონარიდის არა მარტო საკმაო სისხარტით წაკითხვა, არამედ გაგება ბროშურიდან, გაზეთიდან, ან ჟურნალიდან. 

გამოსაცდელმა პირმა უნდა გაარჩიოს ტექსტის არსებითი სათქმელი მეორეხარისხოვნისაგან და უნდა ჩაწვდეს მიწოდებული ტექსტის ავტორის ინტენციას . ტექსტში მოცემული მცირე რაოდენობის უცნობი სიტყვების მნიშვნელობას უნდა მიხვდეს უკვე ცნობილი სიტყვების ხარჯზე. უნდა შეეძლოს სხვადასხვა აგებულების წინადადებათა გამოყენება.

#### წერა: მცირე თხზულება 
გამოცდის წერით ნაწილში უნდა შემოწმდეს ის, თუ რამდენად გამართულად შეუძლია გამოსაცდელ პირს დაწეროს მცირე მოცულობის (დაახლ. 100 სიტყვა) თხზულება, ან წერილი. განსაკუთრებული ყურადღება ექცევა წინადადებების აგების უნარს, ვოკაბულარს, მართლწერასა და სასვენი ნიშნების მართებულად დასმა-გამოყენების ჩვევებს. 

გარდა ამისა, ცალკეულ ტექსტებში გამოტოვებული ადგილების შევსებას. მიღებული ინფორმაციების გადამუშავება-გარდაქმნას მცირე საფორმულარე სახის ნომინალურ წინადადებებში – ვერბალიზაცია, ნომინალიზაცია.  

### ნაწილი მეორე : აუდირება 
გამოცდის ეს ნაწილი 30 წუთს მიმდინარეობს.

### ნაწილი მეორე : გასაუბრება 
გამოცდის ეს ნაწილი 10 წუთს მიმდინარეობს.

* კატეგორია:ინგლისური ენა
* კატეგორია:უცხო ენის სერტიფიკატები
* უცხოური ენების ფლობის საერთო ევროპული კომპეტენციები
ოშორა (მთა)

**ოშორა**, **ჩიტისკიბე** — მთა საქართველოში, სამცხე-ჯავახეთის მხარეში, ასპინძისა და ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედის დასავლეთ განშტოების საბადურის თხემზე, მდინარე თისელისღელის (მტკვრის მარჯვენა შენაკადი) სათავეში. სიმაღლე ზღვის დონიდან 2607 მ. აგებულია შუაეოცენური ლავურგანფენებიანი ანდეზიტური ტუფ-ბრექჩიებითა და ტუფ-ქვიშაქვებით. კალთები დასერილია თისელისღელის და ოშორის მარჯვენა შენაკადთა ხევ-ხეობებით. ჩრდილო-დასავლეთ კალთაზე შერეული ტყეებია, დანარჩენი შემოსილია სუბალპური და ალპური მდელოებით.

## ლიტერატურა
კატეგორია:სამცხე-ჯავახეთის მხარის მთები
Led Zeppelin III

***Led Zeppelin III*** — ინგლისური მძიმე როკ-ჯგუფ ლედ ზეპელინის მესამე სტუდიური ალბომი. იგი ჩაწერილია 1970 წლის იანვარში-ივლისში. მუსიკალურად, ამ ნაშრომში უფრო გამოკვეთილია ფოლკური და აკუსტიკური ჟღერადობა. ამან ძალიან გააკვირვა მრავალი მსმენელი თუ კრიტიკოსი და რეაქციაც არაერთგვაროვანი იყო. დღესდღეობით ეს დისკი ითვლება ჯგუფში სტილისტური ცვლილებების ათვლის წერტილად.

## გარეკანი 
*Led Zeppelin III* თავისი დროისათვის იყო ნოვატორული შეფუთვა, რომელიც შექმნა დიზაინერმა ზაკრონმა.

გარეკანის გარე და შიდა მხარეზე წარმოდგენილი იყო სხვადასხვა ნივთისა თუ მოძრავი ობიექტის სიურეალისტური კოლაჟები. ყველა ობიექტი ერთმანეთს უკავშირდებოდა ფრენის თემით. გარეკანის შიდა მხარეს მიმაგრებული იყო დისკოს ფორმის კიდევ ერთი მუყაო, რომელზეც ასევე იყო გამოსახული მსგავსი თემატიკის მქონე ნივთები. მათი ხილვა შესაძლებელი იყო ამ, შიდა ფენის შემობრუნებით (შიდა მხრიდან მას სპეციალური სამაგრი ჰქონდა), წინა გარეკანზე ამოჭრილი ნახვრეტებიდან. ასეთი ჩანაფიქრის გადატანა კომპაქტ-დისკის გამოცემაში შეუძლებელი აჩმოჩნდა, თუმცა იაპონურ გამოცემებში სპეციალურად იქნა გამეორებული კონვერტის ზუსტი დიზაინი.

### სიმღერების სია
### დელუქს გამოცემის დამატებები
## ჩარტები
### ალბომი
;ორიგინალური გამოცემა

;2014 წლის გამოცემა

### სინგლები
## სერტიფიცირებები
## რესურსები ინტერნეტში
*ინფორმაცია საიტზე Allmusic
*ინფორმაცია ჯგუფის ოფიციალურ გვერდზე 

## სქოლიო 
კატეგორია:ლედ ზეპელინის ალბომები
კატეგორია:1971 წლის ალბომები
კატეგორია:ალბომები ჯიმი პეიჯის პროდიუსერობით
გუმუშჰანეს პროვინცია

**გუმუშჰანეს პროვინცია** () — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი გუმუშჰანე. მოიცავს 6 რაიონს. არსებობს ვარაუდი, რომ გუმუშჰანეს პროვინციაში მდებარეობდა საქართველოს ისტორიული სამხრეთ-დასავლეთ საზღვარი რკინის პალო

## გეოგრაფია 
პროვინციას  აღმოსავლეთით ესაზღვრება ბაიბურთის, სამხრეთით – ერზინჯანის, ჩრდილოეთით ტრაპიზონის, ხოლო დასავლეთით გირესუნის პროვინციები.

## მოსახლეობა 
მოსახლეობა 191 ათ. ადამიანი (2007). უდიდესი ქალაქია: გუმუშჰანე (30 ათ. ადამიანი, 2000).

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of GÜMÜSHANE

## სქოლიო
კატეგორია:თურქეთის პროვინციები
ოჩამჩირის ნაქალაქარი

**ოჩამჩირის ნაქალაქარი** — მრავალფენიანი არქეოლოგიური ძეგლი ოჩამჩირის მუნიციპალიტეტის ტერიტორიაზე, აფხაზეთის ავტონომიური რესპუბლიკა. მდინარე ჯიქიმურის შესართავთან. გათხარეს 1935-1936 წლებში (ბორის კუფტინი, მ. ივაშჩენკო, ლ. სოლოვიოვი). აღმოჩნდა 3 სხვადასხვა დროის (ლითონის ინდუსტრიის საწყისი ეპოქის, ანტიკური ხანის და შუა საუკუნეები) ნამოსახლარის ნაშთები. ოჩამჩირის ანტიკური ხანის ნამოსახლარი გაიგივებულია ფსევდოსკილაკ კარიანდელის (ძვ. წ. IV საუკუნე) „პერიპლუსში“ მოხსენიებულ ქ. გიენოსთან. დასახლებული იყო თხრილით გარშემორტყმული ხელოვნური ბორცვები. დასახლების ეს ტიპი დამახასიათებელი იყო კოლხეთის სამეფოსათვის თავისებური ფიზიკურ-გეოგრაფიული პირობების გამო. შემორჩენილია თიხაკეპნილი იატაკებისა და კედლების შელესილობის ნაშთები. აღმოჩენილია თიხისა და მინის ჭურჭლის ნატეხები, ლითონის (ოქრო, რკინა, ბრინჯაო) სამკაული და იარაღი. გვხვდება აგრეთვე თიხის ბერძნული ნაწარმი, რომლის უადრესი ნიმუშები ძვ. წ. V საუკუნის შუა წლებით თარიღდება.

## იხილეთ აგრეთვე
*ოჩამჩირის მუნიციპალიტეტის ძეგლების სია

## ლიტერატურა
**Куфтин Б. А.,* Материалы к археологии Колхиды, т. 2, Тб., 1950;

კატეგორია:ოჩამჩირის მუნიციპალიტეტის არქეოლოგიური ძეგლები
ოშოშა

**ოშოშა**, *ოშიში* (Glechoma) — მცენარეთა გვარი ტუჩოსანთა ოჯახისა. მრავალწლოვანი ბალახოვანი მცენარეებია. გრძელი, გართხმული ღეროები და იისფერი ყვევილები აქვთ. 

გვარში სულ 10-12 სახეობაა, რომელიც გავრცელებულია ევრაზიაში. საქართველოში მხოლოდ 1 სახეობაა — Glechoma hederacea. ხარობს ტენიან ადგილებში, ბუჩქნარებში, ტყის პირებზე, როგორც სარეველა — ბოსტნებსა და ბაღებში, მთის ქვედა და შუა სარტყელში. 

კარგი თაფლოვანი  მცენარეა. შეიცავს ეთეროვან ზეთებსა და მთრიმლავ ნივთიერებებს. ნორჩი ყლორტები იჭმება. ძველად ხალხურ მედიცინაში იყენებდნენ.

## ლიტერატურა
** ხინთიბიძე ლ.,* ქსე, ტ. 7, გვ. 621, თბ., 1984

კატეგორია:ტუჩოსანნი
ოშორა (მდინარე)

**ოშორა** — მდინარე ასპინძის მუნიციპალიტეტში, თრიალეთის ქედის სამხრეთ კალთაზე, მტკვრის მარჯვენა შენაკადი. სათავე აქვს ზღვის დონიდან 2415 მ-ზე. სიგრძე 19 კმ, აუზის ფართობი 71,5 კმ. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — შემოდგომასა და ზამთარში. საშუალო წლიური ხარჯი შესართავთან 1,07 მ³/წმ.

## ლიტერატურა
კატეგორია:სამცხე-ჯავახეთის მხარის მდინარეები
კატეგორია:მტკვრის შენაკადები